Beijing nasjonale vannsportssenter

Beijing nasjonale vannsportssenter (北京国家游泳中心, Beijing National Aquatics Centre, også kjent som Vannkuben (水立方) eller forkortet [H2O]3) er et vannsportssenter i Beijing. Senteret ligger nært opptil Beijings nasjonalstadion i Olympiaparken i Beijing. Anlegget ligger litt nord for Fjerde ringveis nordlige strekning.

 Arkitektur 
Vannkuben ble først designet av PTW ArchitectsPTW, CSCEC International Design og Arup med Engineers Arup. Strukturen, som består av et stålskjelett, ble bygget av CSCEC (China State Construction Engineering Corporation). Strukturen er den største ETFE-strukturen i verden med over 100 000 m² ETFE-puter som bare er en tiendedels millimeter tykke, 

Ytterveggen er basert på Weaire-Phelan-struktur, en skumstruktur som er dannet av såpebobler.Beijing venues – National Aquatics Centre, on BBC Sports. Mønsteret er dannet ved å ta et tverrsnitt gjennom skummet, og det ble valgt i stedet for Kelvin-skum fordi den mer komplekse Weaire-Phelan-strukturen resulterer i mer uregelmessig, organisk mønster enn tverrsnitt gjennom det regulære Kelvin.Welcome to WaterCube, the experiment that thinks it's a swimming pool av Peter Rogers i The Guardian, 6. mai 2004

Senteret hadde en kapasitet på 17 000 under lekene, som ble redusert til 6 000 etterpå. Det har total flate på 65 000 kvadratmeter og dekker totalt 3,12 hektar.

 Øvelser under sommer-OL 2008 og vinter-OL 2022 
Under sommer-OL 2008 ble det arrangert øvelser i svømming, stuping og synkronsvømming i senteret. Vannpolo var også opprinnelig planlagt her, men ble flyttet til Ying Tung Natatorium. Svømmeøvelsene under de paralympiske sommerleker 2008 ble også avholdt her.

Curlingøvelsene i vinter-OL 2022 ble arrangert i hallen.

 Referanser 

 Eksterne lenker 


Kategori:Svømmehaller
Kategori:Arenaer under Sommer-OL 2008
Kategori:Paralympiske sommerleker 2008
Kategori:Chaoyang
Kategori:Byggverk i Beijing
Kategori:Sportsanlegg under Vinter-OL 2022